钦定古今图书集成/明伦汇编/家范典/第029卷 > 朱子全书 > 《乞养疏》万崇德
## 钦定古今图书集成/明伦汇编/家范典/第029卷 > 朱子全书 > 《乞养疏》万崇德

奏为惊闻母病，情急控天，“恳乞圣慈推广孝思，容臣
归养，以弘大化”事：“臣奉命督鹾河东，一年已满，业于
去年三月报竣。云舍之思，时县望眼；简书之畏，未敢
告劳。愁苦之日，亲闱梦绕定省。虽尔热中行止，不得
自专，日惟几幸纶俞涣发，旦暮复命，以终所事。乃情
势急迫，有不能一日留者，敢不为皇上控之！”臣生来
“最苦，少而失怙，赖母鞠育，以有今日。母今七十三岁，
老矣。雁行寥落，既无兄弟之堪依；兰砌孤萎，祗有稚
儿之相傍。形影单只，情景悲楚。臣昔于舍，晨夕菽水
供懽，犹破凄凉之色。自臣奉河东之命，尔时具疏，欲
辞依养，厉色严谕，勉以大义。”迨就道，姑媳茕茕，寒灯
寂寞，七龄黄口，膝下咿喔。时即善饭无恙，亦且不免
游子之悲矣。乃两年分别，音信杳然。忽今二月十六
日，自《京报》筒中得一家书，内言臣母从七月伤寒一
病，劳复损弱，行动必假人扶。臣皇皇无计，业具呈都
察院马求代题请告。至二十一日，复得一书，备道始
病之时，几滨于危，瘥而复作痿弱卧床，至今饮食日

状者。臣读未竟，五内摧裂，神魄震摇，痛心昏倒，死而
复苏。嗟嗟！人身非出空桑，养子祗需侍老臣。母老无
人代养，母病无人调药，倘恋豸绣之荣，顿忘亲病之
危，即一岁九迁，有䩄面目，天亲不顾，禽兽奚异？况当
圣孝迈古之时、海隅维则之日，而有不顾亲养、不急
亲病之臣，无论自背王化，非盛世之所宜有。不能孝
于亲，岂其能忠于君，不可以为子？又岂其可以为臣？
端士尚羞与友，大孝如皇上，将焉用之？臣伏读《功令》，
“独子而无兄弟者归养。”今臣独而无依，母病危甚，情
急势迫。伏祈皇上推尊崇圣母之孝，思弘四海作则
之大化。俯察下情，必知己病或假而惟控，亲之病不
忍假。百念可制而惟急，亲之念不容制，其怜而容臣
归养者，旷代之特恩，臣之所不敢必也。或以臣擅归，
付之廷议者，纠参之纪法，臣之所不容逭也。臣归一
面，臣母死亦无憾，其何有于一官哉？除先具堂呈，求
其代题外，归心如灼，度日如年。不得已将原领《敕印》
差官缴上，仰候圣慈推恩施行。